als_Latn dik_Latn sag_Latn
Shkencëtarët kanë sjellë së fundi fakte dhe argumente të reja, të cilat hedhin dyshime se në brendësi të planetit të Tokës gjendet një bërthamë e dytë.
Specialistët gjeologë kanë shfrytëzuar tërmetet për të studiuar këtë zbulim të ri dhe për këtë gjë kanë monitoruar përhapjen e valëve sizmike, të cilat sipas llogaritjeve tregojnë se në brendësi të Tokës shtrihet diçka, e cila nuk është faktuar më parë.
Xianodong Song, një gjeolog nga Universiteti i Illinoisit, thotë se struktura me dy bërthama mund të ndihmojë në zbulimin e detajeve të reja, sesi është formuar Toka.
Ai ka thënë se bërthama e dytë mendohet të ketë pak a shumë përmasat e Hënës sonë dhe se ajo përbëhet nga një copë solide hekuri.
Zbulimi mund të ketë një domethënie të madhe për të kuptuar formimin e brendshëm të planetit tonë dhe, nëse dyshimet për një bërthamë të dytë të Tokës do të provohen, atëherë duhet të rishkruhet historia, citon top channel. Shkencëtarët thonë se kjo risi i çon studimet për Tokën në një fazë tjetër, që nëse do të provoheshin do të ishin historike.
als_Latn als_Latn als_Latn als_Latn als_Latn